CELEX ID: 32012D0187
Publication Date: 2012-04-04

Document Text:
KOMISJONI RAKENDUSOTSUS,
4. aprill 2012,
millega muudetakse otsust 2001/861/EÜ novalurooni osas
(teatavaks tehtud numbri C(2012) 2164 all)
(EMPs kohaldatav tekst)
(2012/187/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 3,
võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (2) eriti selle artikli 80 lõike 1 punkti a,
ning arvestades järgmist:
(1)
Määruse (EÜ) nr 1107/2009 artikli 80 lõike 1 punkti a kohaselt kohaldatakse direktiivi 91/414/EMÜ jätkuvalt nende toimeainete suhtes, mille kohta on direktiivi 91/414/EMÜ artikli 6 lõike 3 kohane otsus vastu võetud enne 14. juunit 2011.
(2)
Vastavalt direktiivi 91/414/EMÜ artikli 6 lõikele 2 sai Ühendkuningriik 29. märtsil 2001 taotluse äriühingult Makhteshim Agan Ltd. toimeaine novalurooni kandmiseks direktiivi 91/414/EMÜ I lisasse.
(3)
Komisjoni otsusega 2001/861/EÜ (3) kinnitati, et esialgsel vaatlusel on toimik tunnistatud täielikuks ning seda võib pidada põhimõtteliselt vastavaks direktiivi 91/414/EMÜ II ja III lisas sätestatud andmete ja teabe esitamise nõuetele.
(4)
Liikmesriikidele anti seega võimalus vastavalt direktiivi 91/414/EMÜ artikli 8 lõikele 1 anda esialgu kolmeks aastaks välja ajutisi lube novalurooni sisaldavate taimekaitsevahendite jaoks. See esialgne kolme aasta pikkune ajavahemik võis alata mis tahes hetkest, mil taotlus oli hinnatud.
(5)
Vastavalt komisjoni 25. veebruari 2011. aasta määruse (EL) nr 188/2011 (millega sätestatakse üksikasjalikud eeskirjad nõukogu direktiivi 91/414/EMÜ rakendamiseks seoses selliste toimeainete hindamismenetlusega, mis kaks aastat pärast kõnealuse direktiivi teatavakstegemist ei olnud veel turule viidud) (4) artikli 11 lõike 6 kolmanda lõigu teisele lausele palus Euroopa Toiduohutusamet (edaspidi „toiduohutusamet”) 16. juunil 2011 referentliikmesriiki, et viimane nõuaks taotluse esitajalt täiendavat teavet.
(6)
Taotluse esitaja teavitas 29. veebruaril 2012 saadetud kirjas Ühendkuningriiki, toiduohutusametit ja komisjoni, et ta ei soovi enam hindamist toetada ega täiendavaid andmeid esitada. Kõnealuses kirjas teatas taotluse esitaja, et võtab oma taotluse tagasi. Kuna toiduohutusameti nõutud täiendavat teavet ei esitatud, ei saa kõnealust toimikut enam täielikuks pidada.
(7)
Seega tuleks otsust 2001/861/EÜ vastavalt muuta.
(8)
Juba antud ajutised load tuleks seega kehtetuks tunnistada ja uusi lubasid ei tohiks anda.
(9)
Kui liikmesriigid annavad novalurooni sisaldavatele taimekaitsevahenditele ajapikendust vastavalt direktiivi 91/414/EMÜ artikli 4 lõikele 6, peab kõnealune ajapikendus lõppema hiljemalt ühe aasta möödumisel asjaomase loa kehtetuks tunnistamisest.
(10)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2001/861/EÜ lisa asendatakse käesoleva otsuse lisaga.
Artikkel 2
Liikmesriigid tagavad, et
a)
alates 3. oktoobrist 2012 tunnistatakse kehtetuks novalurooni sisaldavate taimekaitsevahendite load;
b)
alates käesoleva otsuse avaldamise kuupäevast ei anta välja novalurooni sisaldavate taimekaitsevahendite lubasid ega uuendata neid.
Artikkel 3
Ajapikendus, mille liikmesriigid annavad vastavalt direktiivi 91/414/EMÜ artikli 4 lõikele 6, peab olema võimalikult lühike ja lõppema hiljemalt 12 kuu möödumisel asjaomase loa kehtetuks tunnistamisest.
Artikkel 4
Käesolev otsus on adresseeritud liikmesriikidele.
Brüssel, 4. aprill 2012

EuroVoc Classification:
Level 1: 100147
100156
Level 2: 100191
100249
100245
100196
Level 3: 13
2442
2449
2014
All Concepts: 191
3618
5227
5451